kardosdrur/scandi-wiki huggingface dataset:
Steen Hemmingsen

Steen Hemmingsen (født 20. april 1945) er en dansk erhvervsleder.

Han blev cand.merc. i 1969 og i 1972 lic.merc. fra Handelshøjskolen i København og var 1975-83 direktør for Det Danske Staalvalseværk, 1983-86 adm. direktør for Sparekassen Sydjylland og 1986-93 adm. direktør for Baltica Forsikring A/S. 1993-97 var han finans- og økonomidirektør i ØK og 1997-99 arbejdende bestyrelsesformand for Plumrose-koncernen.  1999-2011 var Hemmingsen adm. direktør for Lundbeckfonden og Lundbeckfondens investeringsselskab LFI A/S.

Han var 1990-93 medlem af bestyrelsen for Falck og 2010-11 medlem af bestyrelsen for Amagerbanken A/S. Han er medlem af bestyrelsen for ØK's Almennyttige Fond, H.J. Hansen Holding A/S, Obel LFI Ejendomme A/S og har siden 2010 været medlem af bestyrelsen for den islandske bank Arion (Kaupthing).

2013 
Steen Hemmingsen blev valgt som bestyrelsesformand i Vestjysk Bank på bankens ekstraordinære generalforsamling 19. februar 2013.

Kilder 
 CV hos Virk-info.dk

Referencer 

Erhvervsfolk fra Danmark
Bankdirektører fra Danmark
Personer i Kraks Blå Bog
Forsikringsdirektører fra Danmark
Quarantana

Quarantana, også kendt som Fristelsesbjerget, er et bjerg på Vestbredden, lidt nordvest for Jeriko.

Navnet skulle angiveligt komme fra at Jesus skulle have opholdt sig i en af eneboerhulerne under sin 40 dages faste. Her skulle han være blevet fristet af Djævelen. Det vides dog ikke, om det er dette bjerg der hentydes til - men under alle omstændigheder har navnet været kendt sine korstogsriddernes tid. I dag ligger der et græsk kloster oppe på bjerget, men tidligere har hulerne i bjerget været beboet af kristne munke.

Referencer

Eksterne henvisninger 
 

Bjerge i Asien
Palæstinas geografi
Salmonsens
Ukerewe (ø)

Ukerewe er den største ø i Victoriasøen og Afrikas største indlandsø med et areal på omtrent 530 km². Øen tilhører Tanzania og udgør størstedelen af distriktet Ukerewe i regionen Mwanza. Øen ligger 45 km nord for byen Mwanza og har færgeforbindelse med denne. Der er også en kortere færgeforbindelse til den østlige kyst, hvorfra der er vejforbindelse med Kibara og Musoma. Øen har mange bugter og er omgivet af mindst et dusin mindre øer. Den største landsby på øen er Nansio.

Ukerewe er kendt for at have et stort antal albinoer i sin befolkning. Mange af de første albinoer blev bragt til øen som børn, der var forladt af deres familie. Til trods for at de udgør en usædvanlig stor andel af befolkningen, er de alligevel en undertrykt minoritet.

kilder 

Tanzanias geografi
Øer i Afrika
Øer i søer
Alf Jørgensen

Hans Alfred Jørgen Jørgensen, kendt som Alf Jørgensen (14. oktober 1878 i Odense – 29. april 1923 på Sct. Hans Hospital) var en dansk arkitekt.

Han var søn af murermester Jørgen Rasmus Jørgensen og Caroline Bolette Bonnesen, blev murersvend 1897 og tog året efter afgang fra Odense Tekniske Skole. Han kom på Kunstakademiet, hvorfra han tog afgang som arkitekt i 1909. Han var medarbejder hos Gotfred Tvede som konduktør ved opførelsen af Gustavskirken i 1911 og drev egen tegnestue fra 1912 til sin død. Tegnestuen blev videreført af Elliot Hjuler.

Alf Jørgensen modtog K.A. Larssens Legat 1907-08 og Akademiets stipendium 1910. Han var på studierejse til Tyskland under ledelse af Ferdinand Meldahl 1905 og i 1910 på egen rejse i Tyskland, Tjekkoslovakiet, Østrig, Ungarn og Italien. 

Han er især kendt for en række vandtårne, hvoraf dog det væsentligste (i Maribo) er revet ned. Det var formentlig det første vandtårn af jernbeton i Danmark. Hans vandtårn i Nysted blev fredet 2003. Han byggede en række villaer i nationalromantisk stil, som blev rost for fantasifuld udførelse og fint håndværk. Hans huse i Søborg er påvirket af K.T. Seest og Bedre Byggeskik. Derudover huskes Alf Jørgensen primært for sine fornemme arkitekturhistoriske opmålinger, hvor opmålingen af Reformert Kirke i København er den bedst kendte. 

Han ægtede 2. november 1912 i Odense Anna Augusta Basse (født 11. maj 1885 i København -), datter af xylograf Herman Ludvig Basse og Margrethe Thomasdatter. 

Han er begravet på Vestre Kirkegård.

Værker 

 Vandtårn i Maribo (1907, nedrevet 1968)
 Det gamle vandtårn, Struer (1908)
 Nykøbing Vandtårn (1908 med Einar Ambt)
 Nysted Vandtårn, Nysted (1912-13, fredet 2003)
 Vordingborg Kaserne (1912-13, sammen med Henning Hansen)
 Søborg Kirke (1913-14)
 Villa, Skovvej 5, Gentofte (1913, præmieret af Gentofte Kommune)
 Villa, Baunegårdsvej 80, Gentofte (1914, ligeledes præmieret)
 Montebello ved Helsingør (1916-19)
 Restaurering af Boltens Gård, Gothersgade, København (1921)
 Flere enfamiliehuse, bl.a. i Søborg
Konkurrenceprojekt:
 Sarkofag til Christian IX og Dronning Louise (1909, 1. præmie, sammen med J.J. Bregnø)

Litteratur 
 Erik Ejlers, "Alf Jørgensen", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

 

Arkitekter fra Danmark
Personer fra Odense
Nationalromantiske arkitekter
Danskere i 1900-tallet
Tom Krøjer

Tom Christian Krøjer Olsen (født 10. august 1942 i Frederikssund, død 9. maj 2015) var en dansk billedkunstner.

Krøjer var uddannet fra Kungliga Konsthögskolan i Stockholm i 1967. Han debuterede på Kunstnernes Efterårsudstilling i 1962 og eksperimenterede i 1960'erne med video, telekommunikation, film og happenings. Her samarbejdede han med Jens Jørgen Thorsen under et ophold på Drakabygget i Skåne. Han var i de tidlige år knyttet til både den danske Eks-Skole og til den internationale Bauhaus Situationiste-bevægelse.

Tom Krøjer er bl.a. inspireret af Fluxus og af den amerikanske pop art. Hans værker er præget af stærke farver, en fabulerende opbrydning af formsproget og fokus på fladen.

I 1971 modtog han Statens Kunstfonds 3-årige stipendium. Han har udført flere udsmykninger og var fra 1983 medlem af Grønningen.

Referencer

Eksterne henvisninger 
 Tom Krøjer på Den Store Danske
 Om Tom Krøjer 

 

Personer fra Frederikssund
Billedkunstnere fra Danmark
Personer i Kraks Blå Bog (afdøde)
Amager Strandvej

Amager Strandvej er en større vej, der går langs Amagers østlige kyst umiddelbart ud til Øresund. 

Vejen strækker sig over 5 km. fra Prags Boulevard i nord til Øresundsmotorvejen i syd. Langs vejen findes Amager Strandpark, Kastrup Fort, Femøren, Tiøren og Kastrup Strandpark. Amager Strandvej har en trafik på mellem 15.000 og 17.000 biler i døgnet (2008).

Kilder 

Gader i København
Strandvej
André Chorda

André Chorda (20. februar 1938 – 23. juni 1998) var en fransk fodboldspiller, der spillede som forsvarer. Han var på klubplan tilknyttet OGC Nice og Girondins Bordeaux, og spillede desuden 24 kampe for det franske landshold. Han var med på det franske hold til både EM i 1960 og VM i 1966.

Titler 

Ligue 1
 1959 med OGC Nice

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1966
Fodboldspillere fra OGC Nice
Fodboldspillere fra Girondins Bordeaux
Miles Millar

Miles Millar (født ca. 1967) er en amerikansk film- og tv-producer. Hans er mest kendt for at have skabt tv-serien Smallville sammen med Alfred Gough. Millar har også været manuskriptforfatter på en række film, blandt andre var han med til at forfatte manuskripterne til Spider-Man 2 og Herbie for fuld udblæsning!, samt Shanghai Noon og Shanghai Knights med Jackie Chan og Owen Wilson i hovedrollerne.

Eksterne henvisninger 
 

Manuskriptforfattere fra USA
Filmproducere fra USA
Irmahønen

Irmahønen er et karakteristisk neonreklameskilt for supermarkedskæden Irma, der er placeret på en bygning ved Dronning Louises Bro og Sortedams Sø på Nørrebro i København. 

Reklamen forestiller en høne, der lægger kulørte æg syv gange i minuttet. Den blev installeret i 1936. I 1950 blev æggene gjort større, og i 1953 begyndte hønen at åbne og lukke næbbet. Den er en af flere neonreklamer på bygningerne, der ejedes af Irmas grundlægger, Carl Schepler. Blandt de andre er et ur og en reklame for Irma Kaffe.

Irmahønen var slukket under mørkelægningen under besættelsen, efter decemberorkanen 1999 og senere i forbindelse med Earth Hour i 2009. 

Den blev igen midlertidigt slukket 28. sept. 2017, i det tagkonstruktionen på bygningen skal renoveres. Mens dette pågår får den folkekære høne midlertidig bopæl på det biodynamiske landbrug Knuthenlund på Lolland. Kommunen har dog bestemt at den ikke må lyse mellem kl. 20-08. I maj 2018 kom hønen tilbage til sin vante plads.

Kim Larsen synger om Irmahønen i sangen Hjerter Dame, der er med på albummet Forklædt som voksen fra 1986.

Noter

Eksterne henvisninger 
 Hvor mange æg har Irmahønen lagt? 

Nørrebro
Alfred Gough

Alfred Fabian Gough III (født 22. august 1967) er en amerikansk manuskriptforfatter og filmproducer.

Gough blev født i Leonardtown i Maryland. Han tog eksamen fra St. Mary's Ryken High School i 1985 og The Catholic University of America i 1989. Han tog eksamen fra USC School of Cinematic Arts under Peter Stark Producing Program. 

Han har blandt andet skrevet manuskripterne til Spider-Man 2 og Herbie for fuld udblæsning!, samt til Shanghai Noon og Shanghai Knights med Jackie Chan og Owen Wilson i hovedrollen.

Sammen med Miles Millar skabte han serien Smallville og han er en af programmets producenter. Han skrev flere fv episodene til de tre første sæsoner. Gough og Millar har også lavet tv-piloten Aquaman.

Eksterne henvisninger 
 

Manuskriptforfattere fra USA
Filmproducere fra USA
Bruno Rodzik

Bruno Rodzik (29. maj 1935 – 12. april 1998) var en fransk fodboldspiller, der spillede som forsvarer. Han var på klubplan tilknyttet Stade Reims og OGC Nice, og spillede desuden 21 kampe for det franske landshold. Han var med på det franske hold til EM i 1960.

Titler 

Ligue 1
 1958, 1960 og 1962 med Stade Reims

Referencer

Eksterne henvisninger 
 

Fodboldspillere fra Frankrig
Fodboldspillere fra Stade Reims
Fodboldspillere fra OGC Nice
Robert Siatka

Robert Siatka (født 20. juni 1934 i Le Martinet, Frankrig) er en tidligere fransk fodboldspiller og -træner, der spillede som forsvarer. Han var på klubplan tilknyttet Stade Reims og FC Nantes, og spillede desuden en kamp for det franske landshold. Han var med på det franske hold til EM i 1960.

Referencer

Eksterne henvisninger 
 

Fodboldspillere fra Frankrig
Fodboldspillere fra Stade Reims
Fodboldspillere fra FC Nantes
Fodboldtrænere fra Frankrig
Robert Herbin

Robert Herbin (født 30. marts 1939 i Paris, død 27. april 2020 i Saint-Étienne) var en fransk fodboldspiller og -træner, der spillede som forsvarer eller midtbanespiller. Han var på klubplan hele sin karriere tilknyttet AS Saint-Étienne, og spillede desuden 23 kampe for det franske landshold. Han var med på det franske hold til EM i 1960 og VM i 1966.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 1966
Fodboldspillere fra AS Saint-Étienne
Fodboldtrænere fra Frankrig
Personer fra Paris
Jean Taillandier

Jean Taillandier (født 22. januar 1938 i Auzances, Frankrig) er en tidligere fransk fodboldspiller, der spillede som målmand. Han var på klubplan tilknyttet RC Paris og RC Lens, og spillede desuden tre kampe for det franske landshold. Han var med på det franske hold til EM i 1960.

Referencer

Eksterne henvisninger 

Fodboldspillere fra Frankrig
Fodboldspillere fra RC Paris
Fodboldspillere fra RC Lens
Georges Lamia

Georges Lamia (14. marts 1933 i La Calle, Fransk Algeriet – 10. marts 2014) er en tidligere fransk fodboldspiller, der spillede som målmand. Han var på klubplan tilknyttet OGC Nice og Rennes FC, og spillede desuden syv kampe for det franske landshold. Han var med på det franske hold til EM i 1960.

Referencer

Eksterne henvisninger 
 

Fodboldspillere fra Frankrig
Fodboldspillere fra OGC Nice
Fodboldspillere fra Stade Rennais FC
Hertugdømmet Lancaster

Hertugdømmet Lancaster er den britiske monarks private besiddelse (ejendom) som hertug(inde) af Lancaster. Hovedformålet med hertugdømmet er at tilvejebringe monarken en kilde til uafhængig indkomst. Hertugdømmet består af en portefølje af jordbesiddelser, ejendomme og aktiver, der ejes af en fond for monarken og administreres adskilt fra Crown Estate.
Landdistrikterne består af 18.481 hektar jord i England og Wales og omfatter erhvervs-, landbrugs- og beboelsesejendomme, hvoraf de fleste ligger i Lancashire, Yorkshire, Cheshire, Staffordshire og Lincolnshire. Derudover har hertugdømmet en betydelig erhvervsejendoms-portefølje, som i vid udstrækning befinder sig i Savoy precinct ud for Strand i London, en portefølje af finansielle investeringer og derudover en lille byboligportefølje. 

Hertugdømmet Lancaster er den ene af to kongelige hertugdømmer: den anden er hertugdømmet Cornwall, tilhører den britiske tronfølger, og giver indtægter til denne.

Lancashires traditionelle hovedby er Lancaster, mens Preston er nutidens hovedby.

Grænseområde mod Wales og Skotland 
Grevskabet Lancashire, der blev oprettet i 1182, blev et jarldømme i 1267. Jarldømmet fungerede som et markgrevskab i det engelske forsvar mod Wales og Skotland.

Delvist selvstyre 
I 1351 fik området status som hertugdømme og palatinatsgrevskab (County Palatine of Lancashire). Ved denne lejlighed fik Lancashire et omfattende selvstyre.
Selvstyret er blevet reduceret flere gange – mest omfattende i 1873.

Union med England 
I 1399 blev Harry of Monmouth hertug af Lancaster. I 1413 blev han også konge under navet Henrik 5. af England.

Siden 1413 har England og Lancaster (teoretisk) set været i personalunion. Dette betyder, at monarken udøver sine rettigheder i England som konge (eller regerende dronning), mens monarken udøver sine rettigheder i Lancashire som hertug (eller hertuginde).

Huset Lancaster 
Kongehuset Lancaster (den røde rose) regerede England fra 1399 til 1471. Kongerne Henrik 4., Henrik 5. og Henrik 6. tilhørte huset.

Ejendomsselskab 
Lancashire er et forsørgelseslen (fadeburslen). Indtægterne fra lenet betragtes som monarkens private indtægter.

I nutiden fungerer hertugdømmet som et ejendomsselskab, der har omfattende besiddelser af jord og anden fast ejendom. Overskuddet fra driften tilfalder monarken.

Kanslere af hertugdømmet Lancaster 
Hertugdømmets første kansler blev udnævnt i 1361.
I nutiden er det politikere eller fremtrædende embedsmænd, der tildeles posten som kansler.
 
De seneste på posten er:
 2007-2008: Ed Miliband, leder af Labour i 2010-2015.
 2008-2009: Liam Byrne, nuværende skyggeminister for arbejde og pension (Labour).
 2009-2010: Janet Royall, Baroness Royall af Blaisdon, nuværende skyggeleder af Overhuset (Labour).
 2010-2013: Thomas Galbraith, 2nd Baron Strathclyde, leder af Overhuset (konservativ).
7. januar 2013-2014: Jonathan Hill, Baron Hill af Oareford, leder af Overhuset (konservativ).

Referencer 

Lancaster
 
Lancashire
Jean Wendling

Jean Wendling (født 29. april 1934 i Bischheim, Frankrig) er en tidligere fransk fodboldspiller, der spillede som forsvarer. Han var på klubplan tilknyttet RC Strasbourg, Toulouse FC, Stade Reims og Vauban Strasbourg, og spillede desuden 26 kampe for det franske landshold. Han var med på det franske hold til EM i 1960.

Referencer

Eksterne henvisninger 
 

Fodboldspillere fra Frankrig
Fodboldspillere fra RC Strasbourg
Fodboldspillere fra Toulouse FC
Fodboldspillere fra Stade Reims
René Ferrier

René Ferrier (7. december 1936 – 15. september 1998) var en fransk fodboldspiller og -træner, der spillede som midtbanespiller. Han var på klubplan tilknyttet AS Saint-Étienne og SC Bastia, og spillede desuden 21 kampe for det franske landshold. Han var med på det franske hold til EM i 1960.

Referencer

Eksterne henvisninger 
 

Fodboldspillere fra Frankrig
Fodboldspillere fra AS Saint-Étienne
Fodboldspillere fra SC Bastia
Fodboldtrænere fra Frankrig
Michel Stievenard

Michel Stievenard (født 21. september 1937 i Waziers, Frankrig) er en tidligere fransk fodboldspiller, der spillede som angriber. Han var på klubplan tilknyttet RC Lens og Angers SCO, og spillede desuden to kampe for det franske landshold. Han var med på det franske hold til EM i 1960.

Referencer

Eksterne henvisninger 
 

Fodboldspillere fra Frankrig
Fodboldspillere fra RC Lens
Fodboldspillere fra Angers OSC
Alfred Jørgensen

Alfred Jørgensen er navnet på flere personer:

 Alfred Jørgensen (1848-1925) (1848-1925) – dansk gæringsfysiolog og bakteriolog, laboratoriedirektør, grundlægger af Alfred Jørgensen Laboratorium
 Alfred Th. Jørgensen (1874-1953) – dansk dr.theol.
 Alf Jørgensen (1878-1923) – dansk arkitekt (Hans Alfred Jørgen Jørgensen)
 Alfred Frøkjær Jørgensen (1890–1973) – dansk gymnast ved Sommer-OL i 1920
 Alfred Ollerup Jørgensen (1898–1988) – dansk gymnast ved Sommer-OL i 1920
 Alfred Jørgensen (skolebestyrer) – dansk skolebestyrer valgt til Folketinget 1929 for Retsforbundet
Praksisfællesskab

Begrebet praksisfællesskab spiller en central rolle i Etienne Wengers sociale læringsteori. Etienne Wenger definerer læring som deltagelse i et praksisfællesskab. Praksisfællesskaber findes alle vegne og er noget alle mennesker deltager i og har et tilhørsforhold til. Praksisfællesskaber er for eksempel arbejdsmæssige relationer, familie, venner, en madklub eller et virtuelt praksisfællesskab på internettet.

Det er ikke alle interpersonelle relationer der kan kategoriseres som praksisfællesskaber. Et praksisfællesskab er karakteriseret ved tre dimensioner: gensidigt engagement, fælles virksomhed og fælles repertoire.

Litteratur 
 Wenger, Etienne (2004): "Praksisfællesskaber. Læring, mening og identitet", oversat af Bjørn Nake, Hans Reitzel

Socialvidenskabelige begreber
Pædagogik
Mellemmenneskelige forhold
Sønderborg Bystation

Sønderborg Bystation var station på Mommark-banen (1933-62). Inden da var den hovedstation for Amtsbanerne på Als under navnet Sønderborg Amtsbanegård. Nu er den Sønderborgs rutebilstation.

Amtsbanerne åbnede for trafik 6. februar 1898, og fra Sønderborg gik banerne til Nordborg, Skovby og Mommark. Ved indvielsen af Kong Christian den X's Bro i 1930 fik amtsbanerne forbindelse med det jyske jernbanenet via havnebanen og broens jernbanespor.

Men det var stadig et problem, at amtsbanerne var smalsporede, så de blev nedlagt i 1933 og erstattet af den normalsporede Mommark-bane. Den fik endestation på Sønderborg H på Jyllands-siden, så amtsbanegården, der blev omdøbt til Sønderborg Bystation, mistede noget af sin betydning.

Stationsbygningen 
Opførelsen af den første amtsbanegård blev påbegyndt i juli 1897, og den blev altså indviet 7 måneder senere. Der opstod ret hurtigt pladsproblemer, og den blev udvidet i 1904 og igen i 1911. Så blev den revet ned allerede i 1913, og året efter kunne man indvie den nuværende bygning.

Amtsbanens spor fulgte banegårdens længderetning SSV-NNØ, men Mommarkbanen gik syd om stationen i øst-vestlig retning, fordi amtsbanens havnebane var nedlagt, og Mommarkbanen fik forbindelse med broen over Alssund ved at togene kørte langsomt gennem Jernbanegade.

Nedlagte jernbanestationer i Danmark
Stationer på Amtsbanerne på Als
Stationer på Mommarkbanen
Bystation
Etableret i 1898
Ophørt i 1962
Stationer i Sønderjylland (i Danmark)
Bystation
Jean Lave

Jean Lave, Ph.d. er socialantropolog og beskæftiger sig med social læringsteori.
I 1968 færdiggjorde Jean Lave sin doktorgrad i social antropologi ved det amerikanske universitet Harvard. Jean Lave er professor ved University of California, Berkeley.
 
Jean Lave har sammen med Etienne Wenger udviklet teorien om situeret læring gående ud på, at indlæring sker kollektivt og ved deltagelse i praktisk virksomhed.

Forfatterskab 

Hun har bl.a. skrevet følgende:
 Holland, D., & Lave, J. (2009). Social Practice Theory and the Historical Production of Persons. Actio: An International Journal of Human Activity Theory, 2, 1-15.
 Holland, D., & Lave, J. E. (2001). History in person. Santa Fe: School of American Research Press.
 Lave, J. (1988). Cognition in practice: Mind, mathematics, and culture in everyday life. New York. Cambridge University Press.
 Lave, J. (1996). Teaching, as Learning, in Practice. Mind, Culture and Activity, 3(3), 149-169.
 Lave, J. (1999). Læring, mesterlære, social praksis. I: K. Nielsen & S. Kvale (Red.): Mesterlære – Læring som social praksis. København: Hans Reitzels Forlag.
 Lave, J. (2009). Situeret læring og praksis i forandring. Nordiske Udkast, 37(1).
 Lave, J. (2011). Apprenticeship in Critical Ethnographic Practice. Chicago: The University of Chicago Press.
 Lave, J. (2012, februrary 16). Changing practice. Mind, Culture, and Activity 19, 156-171.
 Lave, J., & Packer, M. (2008). Towards a social ontology of learning. In S. Brinkmann, K. Emholdt, & G. Kraft (Eds.), A Qualitaty Stance: In memory of Steinar Kvale, 1938-2008 (pp. 17-46): Århus University Press.
 Lave, J., & Wenger, E. (2001). Situated learning: legitimate peripheral participation. Cambridge: Cambridge University Press.
 Lave, J., & Wenger, E. (2003). Situeret læring - og andre tekster. Gylling: Hans Reitzels.

Antropologer fra USA
Studenterkurset i Sønderjylland

Studenterkurset i Sønderjylland (til daglig STUK) er et studenterkursus oprettet i 1976 som Den sønderjyske kostskole i Christiansfeld, og siden 1995 med det nuværende navn. Skolen flyttede til Toftlund i 1978.

Studenterkurset er en del af den selvejende institution Studenterkurset og Kostskolen i Sønderjylland. Kostskolen omfatter 7.-10. klasse og den gymnasieforberedende Overbygningen 7.-10. klasse. Derudover fra skoleåret 2018-19, starter en 4-6 klasse. Der er tilknyttet en kostafdeling på skolen. 

STUK følger den samme bekendtgørelse som den treårige STX, dog gennemført på to år. Det kan lade sig gøre, blandt andet fordi fag som billedkunst, musik og idræt ikke indgår i fagrækken.

STUK tilbyder som eneste 2-årige gymnasie et kollegie, der kan huse op til 26 elever fordelt på ligeså mange værelser. STUK huser også en kantine.

Studenterkursus i Danmark
Bygninger, konstruktioner og anlæg i Tønder Kommune
Etableret i 1977
Uddannelsesinstitutioner i Sønderjylland (i Danmark)
CNXML

CNXML (Connexions Markup Language) er et opmærkningssprog særligt udviklet til læringsindhold- og materialer. CNXML er en afart af XML (eXstensible Markup Language). Læringsindhold- og materialer dækker for eksempel over læringsobjekter samt medie- og informationsobjekter. 

CNXML er et emneorienteret format, idet organiseringen af indhold sker med udgangspunkt i et afgrænset emne. Udover at være emneorienteret kan CNXML også siges at være dokumentorienteret. 

CNXML har det fællestræk med HTML, at det indeholder en række tags til strukturering. Dette inkluderer eksempelvis tags til sektioner og afsnit. Ydermere indeholder CNXML tags til layout.

CNXML anvendt på Connexions 
Connexions (www.cnx.org) er et online fildelings-repositorie til e-læringsindhold- og materialer. Bag www.cnx.org er Rice University, der startede denne side i 1999.

Ideen bag Connexions er, at læringsindhold- og materialer skal være gratis, hvilket det netop også er. Studerende og undervisere kan derfor hente og udvikle det materiale, de ønsker. Det er primært undervisere der udvikler materiale. 

På hjemmesiden www.cnx.org anvendes primært CNXML til opmærkning af læringsindhold- og materialer. Anvendelsen af dette emneorienterede xml-baserede format gør, at læringsindholdet på www.cnx.org bliver fleksibelt og eksempelvis kan anvendes i andre sammenhænge. Desuden er CNXML relativt nemt til tilgå for nye brugere. 

På www.cnx.org er det muligt at finde e-læringsindhold til såvel børn som til universitetsstuderende.

Centralt ved e-lærings-repositoriet www.cnx.org er desuden, at alt materiale her er underlagt Creative Commons Licens. Creative Commons Licenser giver mulighed for at tilpasse ophavsretten efter behov. Det er således muligt at fraskrive sig en hver form for rettighed. 

Markup language
Sundsmark Station

Sundsmark Station er en tidligere station på Als. Den åbnede for trafik i forbindelse med indvielsen af Amtsbanerne på Als. Sundsmark, der i dag er integreret i Sønderborg, var på daværende tidspunkt en selvstændig landsby.

Selvom der ikke blev bygget en stationsbygning i almindelig forstand, var der en kro på stedet og her foregik billetsalg og godshåndtering.

Nedlagte jernbanestationer i Danmark
Stationer på Amtsbanerne på Als
Stationer på Mommarkbanen
Bygninger, konstruktioner og anlæg i Sønderborg
Stationer i Sønderjylland (i Danmark)
Transport i Sønderborg